system
Răspunde în limba română, în stilul Wikipedia, cat mai corect gramatical.
user
Ce ai despre Creaționism evoluționist?
assistant
Creaționismul evoluționist (numit și evoluționism teist) pornește de la ideea creării Universului de către Dumnezeu din nimic. Dar, militând pentru o retragere a lui Dumnezeu în raport cu lumea sau pentru o proniere de un tip mai special, acest curent adaugă la Creație și evoluționismul. 

Astfel, în concepția acestui curent, după ce Dumnezeu a creat lumea ea a fost supusă unor legi evoluționiste, care au determinat o schimbare a speciilor dintr-una într-alta, până la formele actuale. Această formă de creaționism a apărut la finalul secolului al XVII-lea și începutul secolului al XVIII-lea printre savanții deiști ai vremii (Newton, Voltaire, Hobbes, Paine, etc.) și după declinul ei printre savanți odată cu Hume, și-a găsit o nouă vocație ca model sincretic de viziune despre lume ce facilitează acceptarea de către individ a cunoștințelor științifice însușite prin educația generală, fără a respinge credințele religioase tradiționale.

„Într-o formă sau alta, evoluționismul teist este viziunea asupra creației predată în majoritatea seminariilor protestante mainline și este poziția oficială a Bisericii Catolice.”

Pe de altă parte, „Answers in Genesis”, o organizație fundamentalistă americană pentru apologetica creștină, nu acceptă acest concept, susținând că „Evoluția teistă este o amenințare semnificativă pentru biserica creștină. Acesta subminează chiar fundamentul credinței creștine și îi determină pe oameni să se îndoiască de adevărul Scripturii.”

Note

Bibliografie 

 Numbers, Ronald, The Creationists: From Scientific Creationism to Intelligent Design, Expanded Edition, 2006, Harvard University Press, ISBN 0674023390
 Scott, Eugenie C., "Antievolution and Creationism in the United States", Annual Review of Anthropology, Vol. 26, (1997), pp. 263–289, JSTOR

Legături externe 

 Episcopul ortodox Kallistos Ware despre evoluție

Creaționism
Evoluționism
Evoluție și religie
Opinii religioase